text: Ønsker bedre tid til lærerne i ny reform
  11 november 2013 kl. 14.15
  Socialdemokrat i Vejle vil ændre budgetforlig og give lærerne bedre tid. Radikal vil give dem endnu mere tid.
  Byrådet i Vejle har aftalt at lærerne skal undervise 2,5 time mere end de gør i dag. 
  Det er den nye folkeskolereform der laver om på lærernes fordeling af undervisningstid og forberedelsestid.
  Kommunernes Landsforening (KL) har anbefalet at lærernes undervisningstid i gennemsnit udvides med 2 timer.
  Nu ønsker byrådskandidat Morten Skovlund at ændre budgetaftalen hvis Socialdemokraterne får flertallet i det kommende byråd. Han mener at lærerne kun skal undervise i to timer ekstra, ligesom KL anbefaler.
  Niki Gade der er byrådskandidat for de Radikale mener at lærernes trivsel ikke bliver prioriteret i den nye folkeskolereform. 
  Derfor mener han at lærerne på sigt kun skal undervise 1,5 timer mere end i dag.
  - Jeg er godt tilfreds med den nye reform, men hvis det havde været i en privat virksomhed, ville der være der være større fokus på trivsel.
  - Når lærerne underviser så er de virkelig på. De skal have tid til at udvikle skolen.
  Morten Skovlund (soc. dem.) mener det vil koste Vejle Kommune 8,5 million kr. hvis lærerne skal undervise 2 timer mere i stedet for 2,5 time mere.
  - De penge skal jo findes et sted - men det kan ikke ske ved skattestigninger, siger Morten Skovlund til TV SYD.
  Niki Gade ved ikke hvor meget hans forslag vil koste Vejle Kommune, men mener at man kan hente nogle midler ved ikke at nedsætte dækningsafgiften.
  Dækningsafgiften er en afgift på erhvervsejendomme. I flere kommuner ønsker politikere at nedsætte afgiften for at støtte erhvervslivet.
  Ja @FlemmingLeer - Hvis vi får flertal, vil vi fjerne den ½ times ektra unv. i #vejlepol der ligger udover KLs og Reg. ramme #kvsyd
  
  Enig @MortenSkovlund dog vil 1,5t være et mere trivsels venligt bud. Genskabe #tillid + fjerne #tilstedekrav @FlemmingLeer #vejlepol #kvsyd
  
  